pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มาตรการและแนวทางของกระทรวงอุตสาหกรรมที่เกี่ยวข้องกับ ไวรัสโควิด-19
วันพฤหัสบดีที่ 16 เมษายน 2563
มาตรการและแนวทางของกระทรวงอุตสาหกรรมที่เกี่ยวข้องกับ ไวรัสโควิด-19
มาตรการและแนวทางของกระทรวงอุตสาหกรรมที่เกี่ยวข้องกับ ไวรัสโควิด-19
ด้านเวชภัณฑ์ป้องกัน
- จัดหาและแจกหน้ากากผ้า (หน้ากากทางเลือก) ให้กับประชาชน จํานวน 10 ล้านชิ้นในกรุงเทพฯ ปริมณฑล และพื้นที่กลุ่มเสี่ยงโดยจัดส่งทาง ปณ. ตามทะเบียนบ้าน
- กํากับ ดูแล เจลแอลกอออล์และผลิตภัณฑ์ที่มีแอลกอฮอล์เป็นส่วนประกอบให้เพียงพอกับความต้องการของประชาชน เบื้องต้นได้แจกไปกว่า 5,000 ลิตร
- กํากับ ดูแล โรงงานผลิตหน้ากากอนามัย (Hygienic Mask) และวัตถุดิบที่ใช้ในการผลิตให้เพียงพอต่อความต้องการ รวมทั้งสํารวจจากแหล่งอื่น เพื่อเพิ่มกําลังการผลิต (จากปัจจุบัน 13 โรงงาน กําลังการผลิตรวม 2.2 ล้านชิ้นต่อวัน)
- ออกประกาศกําหนดคุณลักษณะผ้าที่ใช้ใน
การผลิตหน้ากากทางเลือกสําหรับประชาชน
- สุ่มตรวจผลิตภัณฑ์หน้ากากอนามัยประเภทผ้าหรือประเภทอื่นที่ไม่ใช่เพื่อการแพทย์ ที่ผลิตหรือนําเข้ามาจําหน่ายในประเทศ เพื่อความปลอดภัยของประชาชน
ด้านมาตรการป้องกัน
- สลับสับเปลี่ยนหมุนเวียนปฏิบัติงานภายในบ้านพักตนเอง (Work from Home)
- ขอความร่วมมือโรงงานอุตสาหกรรมปฏิบัติตามมาตรการป้องกันและการเฝ้าระวังการระบาดของโรคโควิด 19 พร้อมให้รายงานข้อมูลการเดินทางของบุคลากรในสถานประกอบการ
- จัดจุดบริการตรวจวัดอุณหภูมิและเจลล้างมือสําหรับเจ้าหน้าที่และประชาชนผู้มารับบริการ
ด้านมาตรการช่วยเหลือและเยียวยา
ส่งเสริมด้านการตลาดเพื่อระบายสินค้าค้างสต็อกของ SMEs/OTOP ทําตลาดการค้าออนไลน์และออฟไลน์เพิ่มมากขึ้น
มาตรการด้านการเงิน
- มาตรการ “พัก-ขยาย-เติม” ช่วยเหลือลูกค้า ธพว. ที่ได้รับผลกระทบจากโควิด-19
- ให้สินเชื่อ ภายใต้โครงการสินเชื่อเพื่อยกระดับเศรษฐกิจชุมชนอัตราดอกเบี้ย เริ่มต้น 3% ต่อปี
- พักชําระหนี้เงินต้นลูกหนี้สินเชื่อของกองทุนพัฒนาเอสเอ็มอีตามแนวประชารัฐ สูงสุดไม่เกิน 12 เดือน
- พัก-ขยายการชําระหนี้ของลูกหนี้เงินทุนหมุนเวียนเพื่อการส่งเสริมอาชีพอุตสาหกรรมในครอบครัวและหัตถกรรมไทย
รัฐบาลไทย-ข่าวทำเนียบรัฐบาล-“บิ๊กอู๋” สั่งขับเคลื่อนทั้งระบบ เตรียมความพร้อมแรงงานทุกกลุ่ม  เพื่อการพัฒนาประเทศอย่างยั่งยืน
วันพุธที่ 13 ธันวาคม 2560
“บิ๊กอู๋” สั่งขับเคลื่อนทั้งระบบ เตรียมความพร้อมแรงงานทุกกลุ่ม  เพื่อการพัฒนาประเทศอย่างยั่งยืน
รมว.แรงงาน สั่งขับเคลื่อนระบบการทํางานด้านแรงงาน แนะบูรณาการร่วมกันทั้งภายในและภายนอกกระทรวง เตรียมความพร้อมยกระดับศูนย์ข้อมูลแรงงานแห่งชาติ ย้ํา! ศูนย์ปฏิบัติการฯ ถือเป็น Big Data มีประโยชน์และแก้ปัญหาแรงงานได้รวดเร็ว
วันนี้ (๑๓ ธ.ค. ๖๐) นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยภายหลังการประชุมศูนย์ปฏิบัติการกระทรวงแรงงาน (ศปก.รง.) ครั้งที่ ๖/๒๕๖๐ ว่า พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน ได้สั่งการให้กระทรวงแรงงานวิเคราะห์สถานการณ์ด้านแรงงานทั้งในและต่างประเทศในทุกๆ มิติ อาทิ ความต้องการของตลาดแรงงานเกี่ยวกับสาขาอาชีพต่างๆ การดูแลแรงงานผู้สูงอายุ การเตรียมความพร้อมเพิ่มขีดความสามารถของแรงงานไทยที่จะไปปฏิบัติงานในต่างประเทศ ให้มีศักยภาพตรงตามความต้องการของประเทศปลายทาง โดยกําชับให้ทํางานแบบบูรณาการร่วมกันทั้งหน่วยงานภายในและภายนอกกระทรวง ประกอบด้วย ภาครัฐ ภาคเอกชน ภาคประชาสังคม รวมถึงหน่วยงานในต่างประเทศ เพื่อให้เกิดการขับเคลื่อนการทํางานด้านแรงงานได้ทั้งระบบ ที่สามารถวัดผลได้อย่างเป็นรูปธรรม
“ทั้งนี้ รมว.แรงงาน ได้เน้นย้ําว่า การมีฐานข้อมูลเพื่อการวิเคราะห์สถานการณ์ด้านแรงงานนั้น จะนําไปสู่การเตรียมแรงงาน ให้มีความพร้อมรองรับการพัฒนาระเบียงเศรษฐกิจพิเศษภาคตะวันออก (EEC) และความต้องการของตลาดแรงงานทั้งในและต่างประเทศ โดยแรงงานทุกประเภทจะต้องได้รับการคุ้มครองดูแลตามที่กฎหมายกําหนด ซึ่งถือเป็นเรื่องสําคัญที่ต้องปฏิบัติอย่างเร่งด่วน ต้องมีแผนปฏิบัติงานที่ชัดเจน เพื่อให้เกิดการพัฒนาและคุ้มครองแรงงานทุกกลุ่มในทุกๆ ด้าน นอกจากนั้น กระทรวงแรงงานจึงจําเป็นต้องสร้างศูนย์ปฏิบัติการกระทรวงแรงงาน (ศปก.รง.) สําหรับเป็นศูนย์รวมข้อมูล หรือ Big Data ด้านต่างๆ ของกระทรวงแรงงาน ซึ่งมีประโยชน์อย่างมาก สามารถตอบโจทย์ด้านแรงงานได้อย่างมีประสิทธิภาพและแก้ไขปัญหาแรงงานได้อย่างรวดเร็ว ทันเหตุการณ์” นางเพชรรัตน์ฯ กล่าวในท้ายที่สุด
+++++++++++++++++++++++
รัฐบาลไทย-ข่าวทำเนียบรัฐบาล-บิ๊กตู่สักการะสิ่งศักดิ์สิทธิ์​ก่อนเข้าทำหน้าที่รัฐมนตรีว่าการกระทรวงกลาโหม​วันแรก
วันอังคารที่ 30 กรกฎาคม 2562
บิ๊กตู่สักการะสิ่งศักดิ์สิทธิ์​ก่อนเข้าทําหน้าที่รัฐมนตรีว่าการกระทรวงกลาโหม​วันแรก
ในวันอังคารที่ 30 กรกฎาคม​ 2562 พลเอกประยุทธ์​ จันทร์​โอชา​ นายก​รัฐมนตรี​และ​รัฐมนตรี​ว่าการ​กระทรวง​กลาโหม​ ได้เดินทางมาที่กระทรวง​กลาโหม​เป็นครั้งแรก
ในวันอังคารที่ 30 กรกฎาคม​ 2562 พลเอกประยุทธ์​ จันทร์​โอชา​ นายก​รัฐมนตรี​และ​รัฐมนตรี​ว่าการ​กระทรวง​กลาโหม​ ได้เดินทางมาที่กระทรวง​กลาโหม​เป็นครั้งแรก ภายหลังได้รับโปรดเกล้าฯ ให้ทําหน้าที่รัฐมนตรี​ว่าการกระทรวงกลาโหม​ โดยมีพลเอกณัฐ​ อินทร​เจริญ​ ปลัดกระทรวง​กลาโหม พร้อมด้วยพลเอกพรพิพัฒน์​ เบญญศรี ผู้บัญชาการ​ทหารสูงสุด พลเอกอภิรัชต์ คงสมพงษ์​ ผู้บัญชาการทหารบก ​พลเรือเอก ลือชัย รุดดิษฐ์​ ผู้บัญชาการ​ทหารเรือ พลอากาศเอก​ ชัยพฤกษ์ ดิษยะศริน ผู้บัญชาการ​ทหารอากาศ​ และนายทหารชั้นผู้ใหญ่​ ให้การต้อนรับ
โดยถือฤกษ์ดีในเวลา 07.00 น. ทําพิธีสักการะ​องค์พระ​หลักเมือง​ ณ ศาลหลักเมือง ต่อมาเวลา07.30​ น. จะเป็น​พิธี​รับการเคารพจากการสวนสนามของกองทหารเกียรติยศ​ผสม 3 เหล่าทัพ ณ ลานอเนกประสงค์​ในศาลาว่าการกลาโหม จากนั้นได้ทําพิธีสักการะ​สิ่งศักดิ์สิทธิ์​ในศาลาว่าการกลาโหม ก่อนที่จะเข้ารับฟังการบรรยายสรุปภารกิจของ​กระทรวง​กลาโหม​ ณ ห้องภาณุ​รังษี ภายในศาลาว่าการกลาโหมและเดินทางกลับทําเนียบรัฐบาล เพื่อเป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-คณะผู้บริหารมณฑลยูนนาน เข้าเยี่ยมคารวะ รัฐมนตรีประจำสำนักนายกรัฐมนตรี
วันศุกร์ที่ 25 พฤษภาคม 2561
คณะผู้บริหารมณฑลยูนนาน เข้าเยี่ยมคารวะ รัฐมนตรีประจําสํานักนายกรัฐมนตรี
คณะผู้บริหารมณฑลยูนนาน เข้าเยี่ยมคารวะ รัฐมนตรีประจําสํานักนายกรัฐมนตรี
วันนี้ (25 พ.ค. 2561) เวลา 16.00 น. คณะผู้บริหารมณฑลยูนนาน เข้าเยี่ยมคารวะนายกอบศักดิ์ ภูตระกูล รัฐมนตรีประจําสํานักนายกรัฐมนตรี ณ ห้องรับรอง 2 ตึกนารีสโมสร ทําเนียบรัฐบาล สรุปสาระสําคัญการหารือ ดังนี้
รัฐมนตรีประจําสํานักนายกรัฐมนตรียินดีที่การเดินทางมาเยือนไทยของคณะผู้บริหารมณฑลยูนนานในครั้งนี้จะช่วยกระชับความสัมพันธ์ที่ดีระหว่างกัน เพื่อนําไปสู่การพัฒนาความร่วมมือระหว่างมณฑลยูนนานกับจังหวัดชายแดนภาคใต้ของไทย โดยเห็นว่ามณฑลยูนนานเป็นพื้นที่ที่มีความพร้อมในหลายด้าน โดยเฉพาะเมืองคุนหมิงที่สามารถเป็นประตูเชื่อมโยงการค้าการลงทุนกับไทยได้
ผู้บริหารมณฑลยูนนาน ชื่นชมจังหวัดชายแดนใต้ของไทย ที่มีความสวยงาม มีการคมนาคมที่สะดวก และมีศักยภาพทางเศรษฐกิจอีกมาก พร้อมยืนยันความตั้งใจในการเพิ่มพูนความร่วมมือกับจังหวัดชายแดนภาคใต้ในทุกมิติ ทั้งนี้ ผู้บริหารมณฑลยูนนานกล่าวว่าผลิตภัณฑ์ด้านสุขภาพและยางพาราของไทยมีประสิทธิภาพสูง ตรงตามความต้องการของตลาดในประเทศจีนอย่างมาก นําไปสู่การลงนามบันทึกข้อตกลงความร่วมมือ (MOU) ระหว่างมณฑลยูนนานกับมหาวิทยาลัยสงขลานครินทร์ วิทยาเขตปัตตานีในการพัฒนายางพาราและอุตสาหกรรมสุขภาพ ทั้งในด้านการนําผลงานวิจัยเข้าสู่ภาคธุรกิจ และการสนับสนุนทุนในการวิจัยด้านนวัตกรรม
ทั้งสองฝ่ายได้หารือถึงช่องทางในการส่งเสริมการค้าการลงทุนในจังหวัดชายแดนภาคใต้ ซึ่งจะช่วยยกระดับคุณภาพชีวิตของประชาชนในพื้นที่ได้อย่างแท้จริง
โอกาสนี้ รัฐมนตรีประจําสํานักนายกรัฐมนตรีกล่าวเชิญชวนให้นักธุรกิจจากมณฑลยูนนานเข้ามาร่วมลงทุนหรือจัดตั้งสํานักงานใหญ่ในไทยให้เพิ่มขึ้น โดยเชื่อมั่นว่าประเทศไทยจะเป็นพื้นที่ยุทธศาสตร์ทางเศรษฐกิจที่สําคัญในภูมิภาคอินโดจีน และไทยยังสามารถรองรับการเติบโตบนเส้นทางระเบียงเศรษฐกิจของจีน ที่เชื่อมโยงบังคลาเทศ จีน อินเดีย และเมียนมา ตามนโยบาย Belt and Road Initative ด้วย
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมผู้บริหารระดับสูงกระทรวงอุตสาหกรรม
วันพฤหัสบดีที่ 20 สิงหาคม 2563
ปลัดฯ กอบชัย เป็นประธานการประชุมผู้บริหารระดับสูงกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม  เป็นประธานการประชุมผู้บริหารระดับสูงกระทรวงอุตสาหกรรม ณ ห้องประชุม อก.1 อาคารสํานักงานปลัดกระทรวงอุตสาหกรรม
วันนี้ (20 สิงหาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม เพื่อขับเคลื่อนการดําเนินการในด้านต่าง ๆ และการเตรียมความพร้อมการประชุมคณะรัฐมนตรีอย่างเป็นทางการนอกสถานที่ ครั้งที่ 2/2563 โดยมี นายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และคณะผู้บริหารกระทรวงอุตสาหกรรม เข้าร่วม ณ ห้องประชุม อก.1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-การประชุมรัฐมนตรีว่าการกระทรวงการคลังเอเชีย-ยุโรป (Asia-Europe Finance Ministers’ Meeting: ASEM FinMM) ครั้งที่ 13
วันอังคารที่ 24 เมษายน 2561
การประชุมรัฐมนตรีว่าการกระทรวงการคลังเอเชีย-ยุโรป (Asia-Europe Finance Ministers’ Meeting: ASEM FinMM) ครั้งที่ 13
รมว.คลังเข้าร่วมการประชุมรัฐมนตรีว่าการกระทรวงการคลังเอเชีย-ยุโรป (Asia-Europe Finance Ministers’ Meeting: ASEM FinMM) ครั้งที่ 13 และการประชุมอื่นๆ ที่เกี่ยวข้อง  ในวันที่ 26 เมษายน 2561 ณ กรุงโซเฟีย สาธารณรัฐบัลแกเรีย
การประชุมรัฐมนตรีว่าการกระทรวงการคลังเอเชีย-ยุโรป (Asia-Europe Finance Ministers’ Meeting: ASEM FinMM) ครั้งที่ 13 และการประชุมอื่นๆ ที่เกี่ยวข้อง ในวันที่ 26 เมษายน 2561 ณ กรุงโซเฟีย สาธารณรัฐบัลแกเรีย
นางสาวกุลยา ตันติเตมิท ผู้ตรวจราชการกระทรวงการคลัง ในฐานะโฆษกกระทรวงการคลัง เปิดเผยว่า รัฐมนตรีว่าการกระทรวงการคลังมีกําหนดเข้าร่วมการประชุมรัฐมนตรีว่าการกระทรวงการคลังเอเชีย-ยุโรป (Asia-Europe Finance Ministers’ Meeting: ASEM FinMM) ครั้งที่ 13 และการประชุมอื่นๆ ที่เกี่ยวข้อง ในวันที่ 26 เมษายน 2561 ณ กรุงโซเฟีย สาธารณรัฐบัลแกเรีย ร่วมกับรัฐมนตรีว่าการกระทรวงการคลังจากประเทศสมาชิกอาเซมรวม 51 ประเทศ โดยมีผู้แทนจากสํานักเลขาธิการอาเซียน คณะกรรมาธิการยุโรป และองค์กรระหว่างประเทศที่เกี่ยวข้อง เข้าร่วมการประชุมด้วย
การประชุมดังกล่าวมีวัตถุประสงค์เพื่อให้รัฐมนตรีว่าการกระทรวงการคลังของภูมิภาคเอเชียและยุโรปได้พบปะหารือ กระชับความสัมพันธ์ แลกเปลี่ยนความรู้และประสบการณ์ด้านการคลังและการเงิน และขยายความร่วมมือด้านเศรษฐกิจและการเงินระหว่างกัน โดยมุ่งเน้นหารือใน 3 ประเด็นหลัก ดังนี้ (1) พัฒนาการทางเศรษฐกิจ พวกเราพร้อมเผชิญกับภาวะเศรษฐกิจโลกถดถอยครั้งต่อไปหรือไม่ (Economic developments-Are we ready for
the next global downturn?) (2) ภาษีกับการเข้าสู่เศรษฐกิจดิจิทัล (Tax and Digitalization of the Economy) และ (3) การรับมือกับความท้าทายใหม่ ๆ ในระบบการเงิน โดยเฉพาะความปลอดภัยทางไซเบอร์ (Addressing New and Emerging Risks in the Financial System-Cyber Security)
ทั้งนี้ กระทรวงการคลังจะแถลงข่าวผลการประชุม ASEM FinMM ครั้งที่ 13 และการประชุมอื่นๆ ที่เกี่ยวข้องให้ทราบต่อไป
สํานักนโยบายเศรษฐกิจระหว่างประเทศ สํานักงานเศรษฐกิจการคลัง
โทร. (02) 273-9020 ต่อ 3613
รัฐบาลไทย-ข่าวทำเนียบรัฐบาล-ทส. ร่วมกับ ภาคีเครือข่าย  ถวายผ้าไตรจีวร โครงการ “เปลี่ยนพลาสติกเป็นบุญ” (เมื่อคุณหมุนเวียน)
วันพุธที่ 19 สิงหาคม 2563
ทส. ร่วมกับ ภาคีเครือข่าย  ถวายผ้าไตรจีวร โครงการ “เปลี่ยนพลาสติกเป็นบุญ” (เมื่อคุณหมุนเวียน)
ทส. ร่วมกับ ภาคีเครือข่าย  ถวายผ้าไตรจีวร โครงการ “เปลี่ยนพลาสติกเป็นบุญ” (เมื่อคุณหมุนเวียน)
ทส. ร่วมกับ ภาคีเครือข่าย  ถวายผ้าไตรจีวร โครงการ “เปลี่ยนพลาสติกเป็นบุญ” (เมื่อคุณหมุนเวียน)
วันนี้ (19 สิงหาคม 2563) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีนําคณะผู้บริหารกระทรวงฯ และภาคีเครือข่าย ถวายผ้าไตรจีวร โครงการ “เปลี่ยนพลาสติกเป็นบุญ” (เมื่อคุณหมุนเวียน) จํานวน 30 ชุด ณ วัดป่าเลไลยก์วรวิหาร ตําบลรั้วใหญ่ อําเภอเมืองสุพรรณบุรี จังหวัดสุพรรณบุรี
อนึ่ง โครงการ “เปลี่ยนพลาสติกเป็นบุญ” (เมื่อคุณหมุนเวียน) กระทรวงทรัพยากรธรรมชาติและสิ่งแวดล้อม ได้ร่วมกับ กลุ่มความร่วมมือภาครัฐ ภาคธุรกิจ ภาคประชาสังคมเพื่อการจัดการพลาสติกและขยะอย่างยั่งยืน (PPP Plastics) ดําเนินโครงการฯ ขึ้นโดยบูรณาการระหว่างหน่วยงานภาครัฐ ภาคเอกชน ภาคประชาสังคมและประชาชน ในการจัดการพลาสติกอย่างครบวงจร ซึ่งหนึ่งในโครงการคือการนําขยะพลาสติกมาแปรรูปเป็นผ้าไตรจีวร
รัฐบาลไทย-ข่าวทำเนียบรัฐบาล-โฆษกรัฐบาลแจง โครงการรถไฟไทย-จีนใช้กฎหมายปกติดำเนินงาน ชี้ มีกลุ่มบุคคลบิดเบือนอ้างรัฐใช้ ม.44 ย้ำเดินหน้าทุกขั้นตอนอย่างรอบคอบคุ้มค่า แม้ใช้เวลาบ้าง ยืนยันเร่งรัดทำงานตามแผนที่กำห
วันอาทิตย์ที่ 5 กุมภาพันธ์ 2560
โฆษกรัฐบาลแจง โครงการรถไฟไทย-จีนใช้กฎหมายปกติดําเนินงาน ชี้ มีกลุ่มบุคคลบิดเบือนอ้างรัฐใช้ ม.44 ย้ําเดินหน้าทุกขั้นตอนอย่างรอบคอบคุ้มค่า แม้ใช้เวลาบ้าง ยืนยันเร่งรัดทํางานตามแผนที่กําห
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่ มีกลุ่มบุคคล แสดงความเห็นอ้างว่า นายกรัฐมนตรีใช้อํานาจตามมาตรา 44
วันนี้ (5 กุมภาพันธ์ 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่ มีกลุ่มบุคคล แสดงความเห็นอ้างว่า นายกรัฐมนตรีใช้อํานาจตามมาตรา 44 ยกเว้นใบอนุญาตนิติบุคคลให้กับบริษัทของจีนที่ออกแบบโครงการรถไฟความเร็วสูงไทย-จีน ส่งผลให้ฝ่ายจีนสามารถออกแบบได้เลยนั้น ว่า เรื่องดังกล่าวไม่เป็นความจริง เพราะไม่มีการใช้ ม.44 ดําเนินการในเรื่องนี้แต่อย่างใด
“โครงการรถไฟไทย-จีน ใช้กฎหมายปกติดําเนินการ โดยฝ่ายจีนยังคงต้องขอรับใบอนุญาตประกอบวิชาชีพวิศวกรรมควบคุมตาม พ.ร.บ.วิศวกร พ.ศ.2542 และ พ.ร.บ.สถาปนิก พ.ศ.2543
และเนื่องจากเทคโนโลยีรถไฟความเร็วสูงเป็นเทคโนโลยีขั้นสูงที่ยังไม่เคยมีในประเทศไทย ดังนั้น ในขั้นตอนการออกแบบจึงต้องใช้วิศวกรจีนดําเนินการ โดยมีคณะทํางานจากการรถไฟแห่งประเทศไทยร่วมกําหนดรายละเอียดให้เป็นไปตามมาตรฐานสากล นอกจากนี้ ฝ่ายไทยยังได้ส่งแบบสถาปัตยกรรมสถานีที่ สนง.นโยบายและแผนการขนส่งและจราจรได้เคยศึกษาในโครงการรถไฟความเร็วสูง กทม-นครราชสีมา ซึ่งออกแบบโดยสถาปนิกไทย ให้แก่ทางจีนเป็นต้นแบบด้วย"
พลโท สรรเสริญ กล่าวต่อว่า วงเงินค่าออกแบบโครงการรถไฟไทย-จีน เบื้องต้นเป็นจํานวน 1,779.97 ลบ. ไม่ใช่ 10,000 ลบ.ตามที่ มีการ กล่าวอ้าง ส่วนเรื่องมาตรฐานความปลอดภัยในการออกแบบเพื่อก่อสร้างนั้น ผู้ที่รับรองการออกแบบของฝ่ายจีนจะต้องได้รับใบอนุญาตจากสภาวิศวกรและสภาสถาปนิกไทย ซึ่งจะต้องมีคุณสมบัติครบถ้วนตามที่สภาวิชาชีพทั้งสองกําหนดไว้
ดังนั้น ความเห็น ของกลุ่มบุคคล ดังกล่าว เรื่องการใช้ ม.44 ทําลายโอกาสการสร้างงานให้กับคนไทย และความเสี่ยงเรื่องความปลอดภัยหากออกแบบโดยบริษัทจีน จึงเป็นการกล่าวอ้างที่บิดเบือนเกินความจริง”
"ท่านนายกฯ ติดตามความคืบหน้าเรื่องนี้มาโดยตลอด และกําชับให้กระทรวงคมนาคมเร่งรัดดําเนินการในขั้นตอนต่าง ๆ โดยให้ความสําคัญกับประโยชน์ของฝ่ายไทยมากที่สุด และสอดคล้องกับมาตรฐานระดับสากล รวมถึงเน้นย้ําไม่ให้มีการทุจริตเกิดขึ้นอย่างเด็ดขาด"
ส่วนการใช้อํานาจตาม ม.44 นั้น นายกฯ จะใช้เฉพาะกับเรื่องที่จําเป็น เช่น เร่งรัดคดีทุจริตให้เข้าสู่กระบวนการยุติธรรม หรือเรื่องที่มีความซับซ้อนในด้านกฎหมาย หากล่าช้าจะเกิดความเสียหาย เป็นต้น อย่างไรก็ตาม เนื่องจากโครงการรถไฟไทย-จีน เป็นโครงการที่ใช้งบประมาณสูงและมีรายละเอียดด้านเทคนิคค่อนข้างมาก จึงต้องทํางานอย่างรอบคอบและคํานึงถึงความคุ้มค่าให้มากที่สุด ซึ่งอาจใช้เวลาอยู่บ้าง
สําหรับเรื่องร่างสัญญาความร่วมมือไทย-จีนนั้น อยู่ระหว่างการหารือเพื่อหาข้อสรุปร่วมกัน เช่น บุคลากรจีนที่จะเข้ามาทํางานในไทยต้องยึดกฎหมายไทย เป็นต้น ทั้งนี้ ทางการรถไฟฯ ยืนยันว่า จะเร่งรัดดําเนินการให้ได้ตามแผนที่วางไว้ เช่น การตอกเสาเข็มเริ่มโครงการภายใน 2-3 เดือนข้างหน้านี้
************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ. – กทม. ร่วมแก้ไขปัญหาบาดเจ็บและเสียชีวิตจากการจราจรทางถนนที่ กทม.ครองแชมป์ 6ปีซ้อน
วันจันทร์ที่ 23 ธันวาคม 2562
สธ. – กทม. ร่วมแก้ไขปัญหาบาดเจ็บและเสียชีวิตจากการจราจรทางถนนที่ กทม.ครองแชมป์ 6ปีซ้อน
กระทรวงสาธารณสุขร่วมกับกรุงเทพมหานคร แก้ไขปัญหาบาดเจ็บ เสียชีวิต และพิการ จากการจราจรทางถนนที่ กทม.ครองแชมป์ 6 ปีซ้อน ตั้งเป้าลดอัตราการเสียชีวิตและการบาดเจ็บจากอุบัติเหตุการจราจรทางถนนเหลือครึ่งหนึ่งภายในปี 2563
วันนี้ (23 ธันวาคม 2562) ที่ห้องประชุมวายุภักษ์ โรงแรมเซ็นทรา บาย เซ็นทารา กรุงเทพมหานคร       ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้เป็นประธานเปิดการประชุมสัมมนา “การบูรณาการงานพัฒนาคุณภาพชีวิตกับการป้องกันการบาดเจ็บจากการจราจรทางถนน” ร่วมกับพลตํารวจเอกอัศวิน ขวัญเมือง ผู้ว่าราชการกรุงเทพมหานคร และประกาศนโยบาย “มหานครปลอดภัย ปลอดอุบัติภัยทางถนน” ของกรุงเทพมหานคร โดยมีนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค ผู้บริหาร เจ้าหน้าที่ จากกระทรวงสาธารณสุข และกรุงเทพมหานคร ร่วมประชุม 310 คน
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า แต่ละปีประเทศไทยมีผู้เสียชีวิตจากอุบัติเหตุทางถนนกว่า 22,000 คน ใน 15 ปีมียอดผู้เสียชีวิตสะสมมากถึง 400,000 คน จัดเป็นลําดับ 9 ของโลก โดยกรุงเทพมหานครมีผู้เสียชีวิตจากการจราจรทางถนนเป็นอันดับที่ 1 ของประเทศ 6 ปีซ้อน สร้างความสูญเสียทางเศรษฐกิจสูงถึง 232,000 ล้านบาท และยังส่งผลกระทบต่อคุณภาพชีวิตของญาติพี่น้อง ลูก พ่อ แม่ ของผู้เสียชีวิต หรือ ผู้พิการในระยะยาว
กระทรวงสาธารณสุข ได้ร่วมกับกรุงเทพมหานคร หน่วยงานภาครัฐ ภาคเอกชน และประชาชน พัฒนากลไกการดําเนินการพัฒนาคุณภาพชีวิตของประชาชนระดับเขต (พชข.) แก้ไขปัญหา ป้องกันการบาดเจ็บ เสียชีวิต และพิการจากการจราจรทางถนน โดยยกระดับข้อมูลจาก 3 ฐาน เป็น 3 ฐานพลัส นําข้อมูลผู้บาดเจ็บและผู้เสียชีวิตจากบริษัทกลางคุ้มครองผู้ประสบภัยจากรถ ตํารวจ และมรณะบัตรจากกระทรวงสาธารณสุขมาบูรณาการ เพิ่มข้อมูลจากสถาบันนิติเวชอีก 7 แห่ง มาวิเคราะห์ปัจจัยที่ทําให้เกิดอุบัติเหตุ ส่วนใหญ่เกิดจากการดื่มเหล้า จุดเสี่ยงที่เกิดอุบัติเหตุ เช่น ทางโค้ง ป้องกันการเกิดอุบัติเหตุ นําไปใช้วางแผนการดําเนินงาน เช่น การตรวจสมรรถนะของผู้ขับขี่รถสาธารณะ โดยการใช้ Fit for Drive ร่วมกับกรมการขนส่งทางบก ตั้งเป้าลดอัตราการเสียชีวิตและการบาดเจ็บจากอุบัติเหตุการจราจรทางถนนเหลือครึ่งหนึ่ง ตามนโยบายรัฐบาลที่ตั้งเป้าลดอัตราการเสียชีวิตจากอุบัติเหตุทางถนนให้เหลือไม่เกิน 10 ต่อประชากรแสนคน ภายใน พ.ศ.2563 ภายใต้กรอบทศวรรษแห่งความปลอดภัยทางถนน 8 มาตรการ คือ 1.ส่งเสริมการสวมหมวกนิรภัย 2.ลดพฤติกรรมเมาแล้วขับ 3.แก้ไขปัญหาจุดเสี่ยงจุดอันตราย 4.ปรับพฤติกรรมของผู้ขับขี่ยานพาหนะให้ใช้ความเร็วตามที่กฎหมายกําหนด 5.ยกมาตรฐานยานพาหนะโดยเฉพาะมาตรฐานของรถจักรยานยนต์ รถกระบะ รถโดยสารสาธารณะ และรถบรรทุก 6.พัฒนาสมรรถนะของผู้ใช้รถใช้ถนน ให้มีความปลอดภัย 7.พัฒนาระบบการแพทย์ฉุกเฉิน ให้การบริการเข้าถึงผู้บาดเจ็บได้อย่างทั่วถึงและรวดเร็ว และ8.พัฒนาระบบการบริหารจัดการความปลอดภัยทางถนนของประเทศให้มีความเข้มแข็ง
*************************** 23 ธันวาคม 2562
รัฐบาลไทย-ข่าวทำเนียบรัฐบาล-ความคืบหน้าการแก้ไขปัญหาหนี้นอกระบบ
วันอังคารที่ 27 สิงหาคม 2562
ความคืบหน้าการแก้ไขปัญหาหนี้นอกระบบ
วันอังคารที่ 27 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมให้ผู้สนใจยื่นคําขออนุญาตประกอบธุรกิจสินเชื่อรายย่อยระดับจังหวัดอย่างถูกกฎหมาย และอนุมัติปล่อยสินเชื่อให้กับประชาชน เพื่อบรรเทาปัญหาหนี้นอกระบบ โดยล่าสุดเดือน มิ.ย.62 ได้อนุมัติสินเชื่อพิโกไฟแนนซ์ 91,166 บัญชี รวมเป็นเงินกว่า 2,300 ล้านบาท สินเชื่อรายย่อยเพื่อใช้จ่ายฉุกเฉิน 612,154 ราย รวมเป็นเงินกว่า 27,000 ล้านบาท นอกจากนี้ ได้กวดขันจับกุมผู้ปล่อยเงินกู้นอกระบบและผู้ติดตามทวงถามหนี้โดยผิดกฎหมายอย่างต่อเนื่อง นับตั้งแต่เดือน ต.ค.59 – มิ.ย.62 ไปแล้วทั้งสิ้น 5,190 คน สําหรับประชาชนที่ต้องการร้องเรียนปัญหาหนี้นอกระบบ สามารถโทรแจ้งได้ที่ สายด่วน 1599 สํานักงานตํารวจแห่งชาติ หรือ หรือศูนย์ดํารงธรรม 1567
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดงาน ๒๐๑๘ IYF World Culture Camp Thailand
วันอังคารที่ 20 มีนาคม 2561
รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดงาน ๒๐๑๘ IYF World Culture Camp Thailand
พิธีเปิดงาน ๒๐๑๘ IYF World Culture Camp Thailand จัดโดย IYF Thailand (International Youth Fellowship) หรือ มูลนิธิเยาวชนสัมพันธ์นานาชาติ
เมื่อวันจันทร์ที่ ๑๙ มีนาคม ๒๕๖๑ เวลา ๑๘.๓๐ น. ณ ศูนย์ประชุมธรรมศาสตร์ รังสิต มหาวิทยาลัยธรรมศาสตร์ ศูนย์รังสิต พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดงาน ๒๐๑๘ IYF World Culture Camp Thailand จัดโดย IYF Thailand (International Youth Fellowship) หรือ มูลนิธิเยาวชนสัมพันธ์นานาชาติ ซึ่งเป็นการจัดกิจกรรมค่ายเยาวชนนานาชาติ (IYF World Camp)ที่มุ่งเน้นให้เยาวชนได้รู้จักการพัฒนาความคิดและเปิดโลกทัศน์ผ่านการทํากิจกรรมต่าง ๆ ทั้งการแสดงแลกเปลี่ยนวัฒนธรรมระหว่างประเทศ กิจกรรมกลุ่มที่สอนให้รู้จักจิตใจของตนเอง และการเรียนรู้ที่จะเสียสละเพื่อผู้อื่น รวมถึงการฟังบรรยายจากวิทยากรที่มีชื่อเสียง ซึ่งจะทําให้เยาวชนได้รับความรู้และแนวคิดใหม่ๆ ที่สามารถนําไปปรับใช้ในการดําเนินชีวิตประจําวันต่อไป
รัฐบาลไทย-ข่าวทำเนียบรัฐบาล-นายกฯ เห็นชอบในหลักการบรรจุข้าราชการ สธ. 45,684 ตำแหน่ง สู้โควิด-19 [กระทรวงสาธารณสุข]
วันศุกร์ที่ 3 เมษายน 2563
นายกฯ เห็นชอบในหลักการบรรจุข้าราชการ สธ. 45,684 ตําแหน่ง สู้โควิด-19 [กระทรวงสาธารณสุข]
พลเอก ประยุทธ์ จันทร์โอชา นายกรัฐมนตรี เห็นชอบในหลักการบรรจุบุคลากรทางการแพทย์และสาธารณสุขเป็นข้าราชการ ตามที่กระทรวงสาธารณสุขเสนอ 45,684 ตําแหน่ง สร้างขวัญกําลังใจบุคลากร ช่วงสถานการณ์โรคโควิด-19 จะนําเข้าครม.ในวันอังคารนี้
พลเอก ประยุทธ์ จันทร์โอชา นายกรัฐมนตรี เห็นชอบในหลักการบรรจุบุคลากรทางการแพทย์และสาธารณสุขเป็นข้าราชการ ตามที่กระทรวงสาธารณสุขเสนอ 45,684 ตําแหน่ง สร้างขวัญกําลังใจบุคลากร ช่วงสถานการณ์โรคโควิด-19 จะนําเข้าครม.ในวันอังคารนี้
วันนี้ (3 เมษายน 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขให้สัมภาษณ์ภายหลังการประชุมคณะรัฐมนตรีนัดพิเศษ ว่า พลเอก ประยุทธ์ จันทร์โอชา นายกรัฐมนตรี เห็นชอบในหลักการบรรจุข้าราชการเพิ่มเติม จํานวน 45,684 คน แก่พนักงานราชการ พนักงานกระทรวงสาธารณสุข และลูกจ้างชั่วคราวกระทรวงสาธารณสุข ที่ปฏิบัติหน้าที่ดูแลสถานการณ์การระบาดโรคโควิด – 19 ตามที่กระทรวงสาธารณสุขเสนอ เป็นการปรับสถานะให้บุคลากรทางการแพทย์และสาธารณสุข ซึ่งเป็นวิชาชีพที่มีทักษะ ความชํานาญ เชี่ยวชาญเฉพาะทาง ไม่สามารถทดแทนด้วยเครื่องจักรได้ เพื่อสร้างความมั่นคงในอาชีพ รักษาไว้ให้อยู่ในระบบ เพราะการเป็นข้าราชการทําให้เกิดความภาคภูมิใจ ทดแทนทางเลือกที่จะไปทํางานในภาคส่วนอื่น โดยครม.มอบหมายให้กระทรวงสาธารณสุข หารือกับ สํานักงานข้าราชการพลเรือน (กพ.) และสํานักงานพัฒนาระบบข้าราชการ (กพร.) และทําเรื่องเสนอครม. ให้อนุมัติอีกครั้งในวันที่ 7 เมษายน 2563นี้ เพื่อนําสู่การปฏิบัติโดยเร็ว
“เมื่อเราผ่านพ้น COVID นี้ไปได้ เราจะมีบุคลากรสาธารณสุขที่เปี่ยมไปด้วยประสบการณ์ ความพร้อม และศักยภาพในการรับมือกับโรคระบาดใหญ่ในอนาคตและที่สําคัญที่สุด เรากําลังสร้างฐานที่มั่นคงทางการสาธารณสุขที่พร้อมให้การดูแลสังคมผู้สูงอายุ และเป็นประเทศที่มีระบบการสาธารณสุขที่เข้มแข็งในลําดับต้นๆ ของโลก” นายอนุทินกล่าว
นายอนุทินกล่าวต่อว่า ที่ผ่านมา กระทรวงสาธารณสุขใช้เงินบํารุงของแต่ละโรงพยาบาลในการจ้างงาน ซึ่งไม่มีความมั่นคง ทําให้มีการลาออกเมื่อมีข้อเสนอที่ดีกว่าจากภาคส่วนอื่นๆ ทั้งที่ต้นทุนในการฝึกฝนทักษะ ภาครัฐเป็นผู้ลงทุนไว้ หากบุคลากรเหล่านี้ได้รับการบรรจุเป็นข้าราชการจะสามารถนําเงินบํารุงโรงพยาบาลไปพัฒนาหน่วยบริการตามภารกิจหลักต่อไป
********************************* 3 เมษายน 2563
รัฐบาลไทย-ข่าวทำเนียบรัฐบาล-นายกรัฐมนตรีระบุกองทัพไม่ปกปิดกรณี “น้องเมย” ยืนยันไม่มีใครต้องการให้เกิดเหตุการณ์
วันอังคารที่ 19 ธันวาคม 2560
นายกรัฐมนตรีระบุกองทัพไม่ปกปิดกรณี “น้องเมย” ยืนยันไม่มีใครต้องการให้เกิดเหตุการณ์
นายกรัฐมนตรีระบุกองทัพไม่ปกปิดกรณี “น้องเมย” ยืนยันไม่มีใครต้องการให้เกิดเหตุการณ์
วันนี้ (19 ธันวาคม 2560) เวลา 14.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีที่ครอบครัวนายภคพงศ์ ตัญกาญจน์ หรือน้องเมยนักเรียนเตรียมทหารที่เสียชีวิตไม่เข้าฟังผลสรุปของคณะกรรมการสอบสวนข้อเท็จจริงว่า อยู่ในขั้นตอนการติดต่อ ซึ่งทางครอบครัวระบุยังไม่ว่างจึงยังไม่เดินทางมา หากทางครอบครัว มีข้อสงสัยก็ถามมาได้ ซึ่งทาง พลเอก ธารไชยยันต์ ศรีสุวรรณ ผู้บัญชาการทหารสูงสุด (ผบ.ทสส.) ได้ระบุว่าหากต้องการทราบข้อมูลใดเพิ่มเติมก็พร้อมเชิญหน่วยงานที่เกี่ยวข้องมาชี้แจง ยืนยันกองทัพไม่ปกปิดหรือปกป้อง ส่วนการแก้ปัญหาต่อไปนั้น หากแก้ด้วยความรู้สึกก็คงแก้ไขไม่ได้ ต้องแก้ด้วยกฎหมาย หรือหลักการ พร้อมกล่าวย้ําว่าไม่มีใครต้องการให้เกิดเหตุการณ์แบบนี้ขึ้น ซึ่งจะต้องแก้ไม่ให้เกิดขึ้นอีก แต่ทุกอย่างมีทั้งข้อดีและข้อเสีย หลังจากนี้ต้องพิจารณาว่าทําอย่างไรไม่มีข้อเสียอีก
------------------------------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม สาธารณรัฐประชาชนบังกลาเทศ เข้าเยี่ยมคารวะ รัฐมนตรีว่าการกระทรวงอุตสาหกรรม
วันพุธที่ 3 ตุลาคม 2561
รัฐมนตรีว่าการกระทรวงอุตสาหกรรม สาธารณรัฐประชาชนบังกลาเทศ เข้าเยี่ยมคารวะ รัฐมนตรีว่าการกระทรวงอุตสาหกรรม
H.E. Mr. Amir Hossain Amu รัฐมนตรีว่าการกระทรวงอุตสาหกรรม สาธารณรัฐประชาชนบังกลาเทศ เข้าเยี่ยมคารวะนายอุตตม สาวนายน รัฐมนตรีว่าการกระทรวงอุตสาหกรรม ณ ห้องรับรอง 1 ชั้น 2 อาคารสํานักปลัดกระทรวงอุตสาหกรรม
วันนี้ (3 ตุลาคม 2561) เวลา 14.45 น. H.E. Mr. Amir Hossain Amu รัฐมนตรีว่าการกระทรวงอุตสาหกรรม สาธารณรัฐประชาชนบังกลาเทศ เข้าเยี่ยมคารวะนายอุตตม สาวนายน รัฐมนตรีว่าการกระทรวงอุตสาหกรรม พร้อมทั้งหารือแลกเปลี่ยนความคิดเห็นเกี่ยวกับแนวทางในการส่งเสริมความร่วมมือด้านอุตสาหกรรมระหว่างไทย-บังกลาเทศ ณ ห้องรับรอง 1 ชั้น 2 อาคารสํานักปลัดกระทรวงอุตสาหกรรม